BluePumpkin7 Death Penalty Diableos Auros Fur Jeremy Oracle Pan Reefat Reesie Cup! Square Enix This page has had 14,782 visits Mashaba bedank as DA-raadslid en burgemeester | Netwerk24
Deur Meghan Lawrence en Bonolo Selebano 21 Oktober 2019 11:01
Herman Mashaba, burgemeester van Johannesburg, het Maandagoggend sy bedanking op ’n mediakonferensie in Braamfontein aangekondig.
Die metro het dié nuus op Twitter bekend gemaak en sê sy bedanking sal van 27 November van krag wees.
Mashaba het op die mediakonferensie gesê hy bedank ook as lid van die DA, wat die naweek sy nuwe federale raadsvoorsitter gekies het, omdat dit nie die party is waarvoor hy gestem het nie.
Helen Zille is Sondagaand deur 150 DA-lede tot die nuwe voorsitter verkies en volg James Selfe op wat dié pos byna twee dekades beklee het.
Mashaba het verlede week aangedui dat hy die party sal verlaat as “verregses dit oorneem”.
“Ek is nie iemand wat wag totdat mense my uitwerk nie. Ek het nog altyd my lewe op my eie voorwaardes gelei. Daarom hou ek hierdie mediakonferensie om aan te kondig dat ek vanaf 27 November nie meer ’n lid van die DA gaan wees nie.”
Hy het bygevoeg dat hy die metro in ’n beter geldelike posisie laat as waarin hy dit gekry het.
Executive Mayor @HermanMashaba resigns as Mayor of the City of Joburg effective on 27 November 2019 #HermanMashaba ^TK pic.twitter.com/bk8YuU4Dvw
Meer oor: Herman Mashaba. Helen Zille | Johannesburg | Da-Raadslid | Politiek | Bedanking | Burgemeester
REGSTREEKS: Jhb-burgemeester, Herman Mashaba, bedank